Siv Nordrum

Siv Nordrum (1958–2021) var en norsk journalist, sakprosaforfatter, programleder og kommunikasjonsrådgiver.Nina Owing, Astrid Versto, Anne Efskin, Ingvild Bryn: Siv var en høyt respektert medarbeider - Minneord i Aftenposten 5. mai 2021 Hun var ansatt i NRK i 14 år, blant annet som korrespondent i Asia.

Nordrum ble født i Drøbak i Akershus. 

Hun var utdannet ved Norsk journalisthøgskole og arbeidet i Dagsnytt og Dagsrevyen fra 1984 til 1998, blant annet som reporter, Asia-korrespondent 1989-1993, vaktsjef og programleder. Deretter var hun ansatt i PR-byrået Woldsdal & Partnere til 2001. Fra 2001 til 2005 var hun statssekretær og taleskriver for statsminister Kjell Magne Bondevik. Hun var kommunikasjonsdirektør ved Universitetet i Oslo fra 2006 til 2012, og deretter i Statistisk sentralbyrå, før hun i perioden 2015–2019 var kommunikasjonssjef i Stortingets administrasjon. 

Den siste tiden bodde Nordrum i Stockholm sammen med sin mann, Christian Syse, Norges ambassadør til Sverige 2017–2021.

Hun var datter av Johanne og Edvard Nordrum.

 Bibliografi 
 Norske rikssynsere (1984) (Semesteroppgave i journalistikk, skrevet sammen med Nina Owing).
 Silke og stål: Sursøt rapport fra det ville Østen Aventura (1993)
 Biskop Paride Taban: En fredskjempe i krig Andresen & Butenschøn i samarbeid med Kirkens Nødhjelp (2002) (Siv Nordrum gjorde boken ferdig etter faren Edvard Nordrums bortgang.)

 Referanser 

 Eksterne lenker 


Kategori:Norske journalister
Kategori:Norske TV-programledere
Kategori:Norske radioprogramledere
Kategori:Statssekretærer fra KrF
Kategori:Norske kommunikasjonsfolk
Kategori:NRK-korrespondenter
Kategori:NRK-journalister
Kategori:Programledere for NRK TV
Kategori:Programledere for NRK Radio
Kategori:Personer fra Frogn kommune